വിശുദ്ധ മാര്ട്ടിന് ഡി. പോറസിന്റെ തിരുനാള് രാജാക്കാട്: രാജാക്കാട് ക്രിസ്തുരാജാ ഫൊറോന പള്ളിയുടെ ഞെരിപ്പാലം സെന്റ് മാര്ട്ടിന് ഡി. പോറസ് കപ്പേളയില് ഒരാഴ്ചയായി നടന്നു വരുന്ന വിശുദ്ധ മാര്ട്ടിന് ഡി. പോറസിന്റെ തിരുനാള് ഇന്ന് സമാപിക്കുമെന്ന് വികാരി ഫാ. ജോബി വാഴയില്, സഹ. വികാരിമാരായ ഫാ. ബോസ്റ്റന് കൊച്ചുചേന്നാട്ട്, ഫാ. അനീഷ് കുന്നത്തുംപാറയില് എന്നിവര് അറിയിച്ചു. വൈകുന്നേരം നാലിന് തിരുനാള് കൊടിയേറ്റ്, 4.15ന് ആഘോഷമായ തിരുനാള് കുര്ബാന, നൊവേന ഫാ. ജോസഫ് ആലുങ്കല്ത്താഴെ, സന്ദേശം ഫാ. ബെനറ്റ് വെള്ളക്കുളന്പേല്, പ്രസുദേന്തിവാഴ്ച, നേര്ച്ച.ജില്ലാ നേതൃസമ്മേളനംചെറുതോണി: ഐഎന്ടിയുസി മഹിളാവിഭാഗം ജില്ലാ നേതൃസമ്മേളനം കെപിസിസി നിര്വാഹക സമിതിയംഗം എ.പി. ഉസ്മാന് ഉദ്ഘാടനംചെയ്തു. മഹിളാ വിഭാഗം പ്രസിഡന്റ് ശശികല രാജു അധ്യക്ഷത വഹിച്ചു. മികച്ച അങ്കണവാടി ടീച്ചറിനുള്ള ദേശീയ പുരസ്കാരം നേടിയ ഉഷാകുമാരിയെയും ജില്ലാതലത്തില് മികവ് പുലര്ത്തിയ അങ്കണവാടി, ആശാപ്രവര്ത്തകര് എന്നിവരെയും സമ്മേളനത്തില് ആദരിച്ചു. മരിയാപുരം പഞ്ചായത്ത് പ്രസിഡന്റ് ജിന്സി ജോയി, സെലിന് വിന്സെന്റ്, ടോമി പുളിമൂട്ടില്, ആലീസ് ജോസ്, ഒ.എം. ലീലാമ്മ, ടി.എ. രുക്മിണി തുടങ്ങിയവര് പ്രസംഗിച്ചു.പോസ്റ്റ് ഓഫീസ് മാര്ച്ച്കട്ടപ്പന: കേരള പ്രദേശ് മോട്ടോര് മസ്ദൂര് ഫെഡറേഷന് ബിഎംഎസിന്റെ നേതൃത്വത്തില് കട്ടപ്പന ഹെഡ് പോസ്റ്റ് ഓഫിസിലേക്ക് മാര്ച്ചും ധര്ണയും നടത്തി. ബിഎംഎസ് ജില്ലാ സെക്രട്ടറി എസ്.ജി. മഹേഷ് ഉദ്ഘാടനംചെയ്തു.